钦定古今图书集成/理学汇编/学行典/第055卷 > 礼记 > 《儒行》
## 钦定古今图书集成/理学汇编/学行典/第055卷 > 礼记 > 《儒行》

温良者，仁之本也。敬慎者，仁之地也。宽裕者，仁之作
也。孙接者，仁之能也。礼节者，仁之貌也。言谈者，仁之
文也。歌乐者，仁之和也。分散者，仁之施也。儒皆兼此
而有之，犹且不敢言仁也。

〈陈注〉“仁之本”，谓根本于仁也。地，犹践履也；作，充广也；能，能事也。八者皆仁之发见。仁包四德百行之原，故于其终也，以仁为说焉。